|  |
| --- |
| **HARLEV FÆLLESRÅD****Nyvangsvej 9 \* 8462 Harlev J \*** **E-mail:** post@harlevfr.dk **\* Website: harlevfr.dk**  |

Forretningsudvalgsmøde og mandag den 3. februar 2020 kl. 19-21.00 i HIK´s mødelokale.

Tilstede var: Carsten Dam Hyldal (referent), Merethe Raundal, Jakob Langvad, Ejgil Rahbek, Bente Nordli, Thomas Jakobsen, Egon Legaard, Sol Hansen. Referat med *kursiv.*

Dagsorden:

1. **Godkendelse af dagsorden**. *Godkendt*
2. **Godkendelse af referat** fra fællesrådsmødet den 7. januar 2020. *Godkendt*
3. **Meddelelser fra formanden**.
	1. Opdatering på **formandsmøde** den 20-01-20
* Oplandsudvalget – Information om udvalget og dets formål efterfulgt af dialog herom. Udvalget afholder møde i Harlev februar 2020.
* Politik for arkitektur og bykvalitet – Et fint oplæg, der følges op af en invitation til workshop den 18/2 på DOKK 1
* Arbejdsgruppens mandat ift. byråd, udvalg og kommunen (- evt. etablering af en bestyrelse i stedet) – ingen ændringer i organisering
	1. Workshop om **arkitekturpolitikken** den 18/2-2020 på Dokk 1

*Aarhus Kommune er stadig åbne for input fra borgere i forhold til kobling af det ”blå” og det ”grønne”. Kommuneplan 2017 er stadig gældende, men rådmand Bünyamin Simsek åbner måske op for signaler om, at mindre fokus på fortætning, fortætning, fortætning! Thomas Jakobsen og Bente Nordli deltager*

* 1. Møde med **oplandsudvalget** i Harlev den 20/2-2020 kl. 16-18
		1. MJR er blevet bedt om at holder kort oplæg om rekruttering af yngre medlemmer til fællesrådet

*Fokus på oplandet i oplandsudvalget, skal opsøge viden fra lokalområdet og komme med anbefalinger til fortsat at gøre det attraktivt at bo i lokalområdet. Merethe og Jakob deltager*

* 1. **Harmonisering af veje** – invitation til møde herom den 26/2 kl. 16-17.30.
		1. *Ejgil og Merethe deltager*
	2. **Fællesskaber på Tværs** – Muligt samarbejde på tværs i Harlev

*Fokus på ”den gode velkomst” og inkluderende fællesskaber, boost af trivslen for frivillige, orientering af tilflyttere til Harlev. Kan evt. også benyttes ved frivillige sociale arrangementer, bankoaften, sommerfester mm. Harlev Fællesråd vil gerne bakke op. Ideer og input sendes til Merethe.*

1. **Børn og Unge**
	1. Status – *Merethe og Jakob arbejder på at få flere kræfter i udvalget. Har et par stykker i baghovedet de henvender sig til.*
	2. Borgermøde

*Den 13. januar deltog Fællesrådets Børne- og ungeudvalg i møde på Næshøjskolen med forældrene fra 8. årgang. Forældrerådene på årgangen havde indkaldt skolen, Fællesrådet og Natteravnene til mødet som følge af mange henvendelser på- og oplevelser med unge fra 8. årgang fra borgere, institutioner og virksomheder i byen.
Henvendelserne vedrørte overordnet en for ofte uhensigtsmæssig og selvforvaltende holdning til egne grænser, handlinger og ordentlighed overfor byrummet og andre borgere fra de unges side.
På mødet redegjorde skolen for oplevelser i skoletiden, Fællesrådet redegjorde for modtagne borgerhenvendelser og Natteravnenes formand redegjorde overordnet for Natteravnenes indsats. Forældrene havde herefter en rigtig god og konstruktiv dialog om forældreaftaler, alkohol og en fælles indsats for at ændre "dårlige vaner".*  *.*

*I Tranbjerg har der med hjælp fra Aarhus Kommune været afholdt borgermøde for børn og forældre for at afklare, hvad der skal til for at skabe en god og tryg by. Jakob ønsker at tage initiativ til tilsvarende i Harlev med møde omkring april/maj.*

1. **Trafik, veje og byplanlægning**
	1. Status, byggeplads – Rod v. Ejgil

*Grundliggende – som udgangspunkt kan en grundejer rode på sin grund som han lyster, hvis ikke han er til gene for andre. Til gene for andre er man ikke, når andre blot ikke bryder sig om at se på det. Det er man først når eks. byggematerialer m.v. blæser over til naboer el lign. Så konklusionen er altså, at almindeligt byggerod på egen grund ikke kan reguleres.*

* 1. Svingbane på Stillingvej v. Carsten og Merethe

*Diskussion af, hvorvidt Fællesrådet skal forhøre os ved Aarhus Kommune om forbedring af svingbanen på Stillingvej når man kommer sydfra, i erkendelse af, at den rundkørsel vi har ønsket i mange år måske aldrig kommer. Carsten tager kontakt til kommunen i første omgang.*

1. **Natur og miljø**
	1. Status
	2. Smag på Aarhus – status siden sidst
	3. Ønsk et træ – status siden sidst
	<https://www.aarhus.dk/demokrati/projekter-og-samarbejder/natur-og-miljoe/onsk-et-trae/#3>

*Pending, Sol er på sagen med at arbejde for grønne områder i Harlev.*

1. **Seniorer og ældre**
	1. Status? *Intet nyt*
2. **Info og blad**
	1. Status *Intet nyt*
3. Repræsentantskabsmøde
	1. Det afholdes den 12/3-2020 kl. 19-21 i klubhuset
	2. Ejgil, Carsten og Bente Nordli er på valg og genopstiller, Egon er på valg og genopstiller ikke
	3. Beretninger fra formanden og de enkelte udvalg
	4. Forplejning – hvem er ansvarlig

*Ejgil sørger for invitationer til medlemmerne. Egon står for forplejning. Jakob medbringer navneliste, så mailadresser kan opdateres. Merethe står for at finde en dirigent og afklare økonomi med Kaj. De enkelte formænd laver kort referat af meritterne i det forgangne år.*